तेक्वान्दो टोली ट्युनिसियातिर
ट्युनिसियामा युथ ओलम्पिक क्वालिफाइङ प्रतियोगिता तथा वल्र्ड जुनियर तेक्वान्दो च्याम्पियनसिपका लागि नेपाली तेक्वान्दो टोली बुधबार त्यसतर्फ प्रस्थान गरेको छ ।
काठमाडौँ — ट्युनिसियामा युथ ओलम्पिक क्वालिफाइङ प्रतियोगिता तथा वल्र्ड जुनियर तेक्वान्दो च्याम्पियनसिपका लागि नेपाली तेक्वान्दो टोली बुधबार त्यसतर्फ प्रस्थान गरेको छ ।युथ ओलम्पिक छनोट अप्रिल ५–७ तथा वल्र्ड जुनियर स्पर्धा अप्रिल ९–१३ सम्म हुनेछ ।प्रतियोगिताको पुरुष ५९ केजीमा कपिल थापा र ४८ केजीमा शैलेश गिरी तथा महिला ४९ केजीमा आयशा लामाले प्रतिस्पर्धा गर्नेछन् । टिम प्रशिक्षक तथा व्यवस्थापकमा श्याम डंगोल छन् । ट्युनिसियामै अप्रिल ५ मा हुने विश्व तेक्वान्दो महासंघको महासभामा भाग लिन नेपाल तेक्वान्दो संघका अध्यक्ष प्रकाशशम्शेर राणा र महासचिव दीपराज गुरुङ पनि त्यसतर्फ गएका छन् । विश्वका २ सय ९ सदस्य राष्ट्रको सहभागिता रहने जनाइएको छ ।